Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Hommikune pussitamine Hebronis. Vägivald ei näi raugevat.
Netanyahu pakub Euroopale abiks
Iisraeli kogemusi terroriga võitlemisel.
USA president Obama ei oota enne ametist lahkumist
läbimurret asjaliku lahenduse osas Iisraeli-palestiinlaste konfliktile.
Kuigi IDF teatas Läänekalda sulgemisest puurimipüha puhul,
jätkus Iisraelis vägivald.
IDF pressiesindaja ütles TV7-le,
et 2 palestiinlast pussitasid Hebronis armee välispostil Iisraeli sõdurit,
enne kui kohalviibinud väesalgad ründajad maha lasid.
Sõdur toimetati kergete vigastustega Jeruusalemma haiglasse.
Mullu oktoobrist on palestiinlased korraldanud sadu pussitamisi,
rammimisi ja tulistamisi. Hukkunud on 28 iisraellast ja 2 USA kodanikku.
Palestiinlaste juhtkonna väitel tegutsevad ründajad meeleheitest
seoses väheste edusammudega iseseisva Palestiina riigi loomisel.
Iisraeli väitel ässitavad palestiinlasi vägivallale nende juhid
ja kohalik araabia meedia.
Peaminister Netanyahu andis erandliku pressikonverentsi
käimasoleva terrorilaine teemal maailma vastu ja ütles,
et Iisrael on pakkunud Euroopale abi
ja on valmis jagama kogemusi terroriga võitlemisel.
Avaldan sügavat kaastunnet
hiljutise Brüsseli terrorirünnaku ohvrite peredele.
Oleme globaalses sõjas terroriga.
Vestlesin eile õhtul Belgia peaministri Charles Micheliga
ja mõne tunni eest EL välispoliitikajuhi Mogheriniga.
Pakkusin Iisraeli abi meie ühises võitluses terrorismiga.
Arvan, et lähtepunktiks võitluses terrorismi vastu on:
Absoluutselt miski ei õigusta terrorismi.
Olgu Pariisis, Brüsselis, San Bernardinos,
Tel Avivis või Jeruusalemmas,
terror tuleb võrdselt hukka mõista ja sellega tuleb võrdselt võidelda.
Iisrael on valmis koostööks selles suures lahingus kõigi riikidega.
Terroristid tahavad meid hävitada. Nad kukuvad läbi.
Aga kui töötame koos, kukuvad nad läbi kiiremini.
Netanyahu avaldas ka lootust,
et Iisrael ja Türgi taastavad suhted järgmisel bilateraalsel kohtumisel.
Netanyahu rõhutas, et Iisrael on Türgiga alati terveid suhteid soovinud
ja pole seda suunda muutnud.
Peaminister ütles, et terrorismiga tegelemisel on oluline kannatlikkus
ning kõik peavad mõistma,
et räägime terrorismist pussnugade, kääride ja lastega.
Netanyahu sõnul möllab terrorism terves maailmas,
liigub lainetena ja väheneb aja möödudes,
kui sellega otsustavalt võideldakse.
Iisraeli endine lennujaamade julgeolekujuht ütles,
et Brüsseli rünnakud peaksid õhutama Euroopa riike
oma lennuväljade turvaprotokolle revideerima.
Lennujaam tuleb ümbritseda julgeolekutsoonidega.
Kui eksisteerib julgeolekutsoonide süsteem,
suudetakse kahtlane reisija leida
6 km enne terminali saabumist.
Ca 105-le firmale ja ka Iisraeli valitsusametitele
turvateenuseid pakkuva Iisraeli Julgeolekuliidu juhi kt Schiff rõhutas,
et erinevalt Iisraelist,
on maailma lennujaamade julgeolek tema meelest valesti arvestatud.
Terminalihoone on lennujaama süda
ja kui tahetakse kaitsta lennujaama,
tuleb alustada turvakorraldustega lennujaama sissepääsudel.
Iga auto, autojuht ja reisija tuleb läbi kontrollida
enne sisenemist lennujaama avalikule alale,
mida ei tehta üheski maailma riigis.
Üheks turvatsooniks olevat
reisijate läbivaatus ja küsitlemine potensiaalsete terroristide leidmiseks.
Mitmed Euroopa riigid kritiseerivad meetodit
selle enamjaolt rassilise kategoriseerimise tõttu.
Üldiselt järeldatakse,
et 99,9% reisijaist pole terroristid,
mis tähendab, et 100% seast ühe terroristi leidmiseks
tuleb investeerida energiat, personali, aega ja tehnolooogiat.
Nii olevat kõigi reisijate kontrollimine aja ja energia raiskamine.
See on põhiloogika profileerimissüsteemi taga.
Karmi turvakontrolli poolest tuntud Iisraeli Ben Gurioni lennujaam
profileerib reisijaid kahtlaste isikute tuvastamiseks,
kasutab pommituvastusseadmeid ja küsitleb iga reisijat.
Euroopa valitsusel pole palju aega,
et oodata ja vaadata, mis juhtub.
Eile Brüsseli lennujaamas toimunu on äratuskellaks.
Belgia ja teiste maade valitsused peavad tegelema sellega kiiresti,
sest järgmine rünnak juba ootab.
USA president Obama ütles Argentiinas,
et ei oota enne ametist lahkumist läbimurret
asjaliku lahenduse osas Iisraeli-palestiinlaste konfliktile
ja kordas oma toetust kahe riigi lahendusele,
kus iisraellased ja palestiinlased võiksid rahumeelselt kõrvuti elada.
Tudengitele ja õpetajatele kõnelenud Obama ütles,
et edendab poliitilist lahendust Iisraeli-palestiinlaste konfliktile
ka presidendiametist lahkumise järel.
Ta hoiatas, et Iisraeli säilitamise kell juutide rahvusriigina tiksub,
kui arvestada Iisraeli araablaste demograafiaga.
Vaadates regiooni,
Läänekalda, Gaza
ja Iisraeli araablaste demograafiat,
siis see kasvab juutidest kiiremini.
Kui konflikti ei suudeta lahendada,
tuleb aja möödudes valida:
Kas säilitame juudiriigi, mis pole enam demokraatia?
Sest kui see oleks demokraatia,
oleks juudid seal väike vähemus.
Või säilitate te demokraatia, mis pole enam peamiselt juudiriik?
Peate selle valiku tegema. Ainus viis seda vältida,
kui tahate säilitada Iisraeli demokraatliku juudiriigina,
on anda ühiskonnas elavatele palestiinlastele ja araablastele
enesemääramiseks oma riik.
Loodan, et see juhtub. Ja isegi kui ma enam president pole,
püüan jätkata selle rahumeelse dialoogi edendamist.
Kuid tunnistan esimesena, et ei suutnud seda ise ära teha.
Mul pole eriti lootust, et see juhtub järgmise üheksa kuuga.
See on kestnud 60 aastat ega lõpe järgmise 9 kuuga.
Kaks korda edutult
Iisraeli-palestiinlaste kauast konflikti lahendada püüdnud Obama valitsus
arutab USA ametnike sõnul võimalusi
üha ohustatuma kahe riigi lahenduse säilitamiseks.
Aitäh vaatamast!
Ülestõusmispühade tõttu uudiseid reedel ja esmaspäeval eetris pole.
Jeruusalemma stuudiot näeb aga homme tavapärasel ajal.
Soovin teile Jeruusalemma tiimi poolt häid ülestõusmispühi
ja rõõmsat puurimipüha.
Olen Jonathan Hessen. Kena õhtut! Shabat shalom!
Kohtumiseni teisipäeval!
Tõlge: Monika Jaaguri